**pe drumuri purtaţi**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ciudate alianțe digitale

între cer și pământ;

la întâlnirea marilor fluvii,

fluturii

scotocesc adâncurile-

prin gări,

ogarii adulmecă

speranțele.

fulguiri

cu nerostite cuvinte,

cenușa

curajoaselor expediții,

dusă de vânt-

în eșuate corăbii ,

punem la încolţit

.indiferența.

ninsori crude,

ninsori ale absenței

despart inimile;

înfruntând temerile,

colindătorii

bat la ferestre-

un cald Ave Maria

luminează sufletele.

tot pe drumuri purtaţi

de ambiții și orgolii;

la uşi, larmă de lanţuri;

și-n această spaimă

a neprevăzutului,

trecem-

pe lângă pruncul Iisus,

nepăsători.